It is currently Wed Jun 29, 2016 4:52 am
Users browsing this forum: 12thbrah, ACFan, Google [Bot], Hobzen, homerun1970, HoustonHawk82, Inkdaub, notyou, Seabean, Uberman, Yahoo [Bot], Yxes1122 and 53 guests Reagan-moordsaak: Inwoners drom saam by hof | Netwerk24
Reagan-moordsaak: Inwoners drom saam by hof
Deur Maygene de Wee 03 Maart 2020 11:51
Honderde inwoners van Tulbagh in die Boland het Dinsdag uit protes voor die landdroshof byeengekom waar Jacobus Petoors (54), Reagan Gertse (8) se vermeende moordenaar, verskyn het.
Petoors het op aanklagte van ontvoering, verkragting en moord verskyn.
Die staat voer aan dat hy Reagan op Saterdag 29 Februarie ontvoer, verkrag en vermoor het.
Petoors is ’n oom van Ricardo Davids, Reagan se pa. Hy het by Davids se ouers gewoon wat naby Reagan en sy ouers in die informele nedersetting in Tulbagh bly.
Petoors is op 4 November verlede jaar uit die Obiqua-gevangenis buite Tulbagh op parool vrygelaat. Hy is in Oktober van die Voorberg-gevangenis buite Porterville na dié gevangenis oorgeplaas.
Hy het tronkstraf vir verkragting en aanranding met die doel om ernstig te beseer in die Voorberg-gevangenis uitgedien. Die slagoffer in die voorval was glo ook ’n minderjarige kind.
Verskeie beamptes van die departement van korrektiewe dienste is in die hof ontplooi. Hofordonnanse het ook die blindings van die vertrek oopgemaak om mense wat nie plek in die hof kon kry nie, die geleentheid te gee om na die verhoor te luister.
Die saak is vir verdere ondersoek tot 2 Junie uitgestel.
Eric Ntabazalila, woordvoerder van die nasionale vervolgingsgesag in die Wes-Kaap, sê dat Petoors se parool opgeskort is en dat hy eers op 23 Julie 2024 vrygelaat sal word.
Meer oor: Reagan Gertse | Geweld Teen Kinders